ইসহাক জন্ম থেকেই দ্বিতীয় পুত্র, প্রথম পুত্র ইসমাঈল : এভাবে বাইবেলে বারংবার উল্লেখ করা হয়েছে যে, ইবরাহীম (আঃ) তার একমাত্র ও অদ্বিতীয় পুত্রকে- কোন আরবী বাইবেলে : তাঁর প্রথমজাত পুত্রকে- কুরবানী করতে নিয়ে যান। এখানে আমরা আরো দেখছি যে, পুত্রের অদ্বিতীয় হওয়ার বিষয়টির উপর বিশেষ গুরুত্ব দেওয়া হয়েছে এবং এর উপরেই মূল আশীর্বাদের ভিত্তি রাখা হয়েছে। পাশাপাশি এ কথাও উল্লেখ করা হয়েছে যে, এ পুত্রটি ছিলেন ইসহাক। যে কোন বাইবেল পাঠক বুঝবেন যে, কথাটি ‘সোনার পাথর-বাটি’ ছাড়া কিছুই নয়। কারণ ইসহাক (আঃ) কখনোই ইবরাহীম (আঃ)-এর অদ্বিতীয় পুত্র ছিলেন না, তিনি জন্ম থেকেই ইবরাহীম (আঃ)-এর দ্বিতীয় পুত্র ছিলেন। এ বিষয়ে বাইবেলের বক্তব্যও স্পষ্ট, যা নিম্নরূপ-